In die noorde van Mpumalanga val die Hoëveld met ’n massiewe kilometer lange trap tot in die Laeveld. Die dorpies Sabie en Graskop, waar die Panoramaroete begin, kry baie meer reën as hulle buurdorpe onder in die Laeveld. Al dié reën en die kranse sorg vir watervalle en uitsigte by dosyne!
Verder noord beur die Blyderivier dié platorand oop en vorm die grootste canyon in Suid-Afrika. (As dit nie vir die Visriviercanyon in Namibië was nie, was dit die grootste canyon in die ganse Afrika.)
Volgende keer as jy Krugerwildtuin toe gaan, las ’n paar dae by vir die 200 km lange Panoramaroete. En koop tog ’n pakkie kougom, want anders gaan jou mond heelpad oophang.
• Maak ’n draai by die inligtingkantoor in die hoofstraat en koop GeoGraphic se Panorama Tourist Map – dis die volledigste kaart van die Panoramaroete.
Lisbon Hideaway: Die drie selfsorg-houtrondawels langs ’n rivier het elkeen plek vir vier volwassenes en twee kinders. Die uitsigte oor die plantasies is mooi en die grasperk groot en groen.
Panorama Chalets and Rest Camp is op die randjie van die afgrond met ’n swembad met seker die mooiste uitsig in die noorde.
• Stop by Tiezers Meat Pantry net voor jy die dorp binnery vir ’n burger, geroosterde toebroodjie of ’n sny vars koek.
Die Ohrigstaddam-natuurreservaat is een van die groot verrassings op die roete. Die roete is met goeie rede ’n toeristetrekpleister en dinge kan bedrywig raak, maar hier is dit doodstil. Jy kan geelvis, katvis en karp vang vir die vuur, pasop net vir die seekoeie. Renosters drink water by die dam wanneer die son sak.
• Koop ’n museumkaartjieby die inligtingskantoor in die bodorp en stap af na die Dredzen General Dealer
• Bespreek ’n uur lange goudsiftingsuitstappie of ’n Ghostie Tour (besoek die inligtingskantoor vir meer inligting).
Die Royal Hotel is soos die res van die dorpie versier soos dit sou gelyk het meer as ’n eeu gelede. Selfs die personeel is aangetrek in swart-en-wit, kompleet met kappies en kuile op die kop.
As jy nie op Pelgrimsrus – wat nogal bedrywig kan raak – wil bly nie, oorweeg die Forever Resorts Mount Sheba. Die oord is omring deur ’n reënwoud en groen heuwels. Lê langs die swembad, verken die woude of trek ’n forel uit.
Ons as bestuurslede van Compassionate Friends wil graag al die borge bedank wat ons onlangs ondersteun het met die nasionale byeenkoms van die Suid-Afrikaanse Compassionate Friends, die internasionale steungroep vir ouers wat ’n kind verloor het, wat in Stellenbosch gehou is.